**UVJETI SUDJELOVANJA U PROJEKTU**

 **ZA ODABRANE UČENIKE**

Odabrani učenici sudjelovat će u mobilnosti (stručnom usavršavanju u inozemstvu) ako zadovolje sljedeće uvjete:

* Učenik mora pohađati pripreme.
* Za svaki sat izostanka učenik mora imati ispričnicu (roditelja, liječnika…).
* Učenik mora poštivati pravila ponašanja i ponašati se u skladu sa Statutom i Kućnim redom Obrtničke škole Koprivnica.
* Učenik mora surađivati i slagati se s ostalim sudionicima projekta.
* Učenik se treba truditi i zalagati i redovito ispunjavati svoje obaveze na redovnoj nastavi i pripremama i ne smije popustiti uspjehom.
* Učenik treba svojim postupcima na najbolji način predstavljati projekt i Školu.
* Učenik i njegovi roditelji trebaju na vrijeme obavijestiti razrednika ili koordinatora projekta o svim podacima i novostima važnima za sudjelovanje učenika u projektu.

Projektni tim ima pravo odlučiti o uključivanju rezervnih učenika umjesto odabranih u slučaju nepoštivanja gore navedenih uvjeta ili neke druge okolnosti koju Tim procijeni važnom za sudjelovanje učenika u projektu.

**ZA „REZERVNE“ UČENIKE**

„Rezervni“ učenici dobit će priliku sudjelovanja u mobilnosti (stručnom usavršavanju u inozemstvu) ako neki od prvoodabranih učenika ne zadovolji zadane uvjete.

Slobodno mjesto među odabranim učenicima može popuniti „rezervni“ učenik bilo kojeg zanimanja – projektni tim će odlučiti koji je učenik to najviše zaslužio.

Učenik-rezerva može postati sudionik mobilnosti samo ako zadovolji sljedeće uvjete:

* Učenik mora biti na minimalno 50 % sati svakog tipa održanih priprema.
* Za svaki sat izostanka učenik se mora ispričati nastavniku koji održava pripreme ili koordinatoru.
* Učenik mora poštivati pravila ponašanja i ponašati se u skladu sa Statutom i Kućnim redom Obrtničke škole Koprivnica.
* Učenik mora surađivati i slagati se s ostalim sudionicima projekta.
* Učenik se treba truditi i zalagati i redovito ispunjavati svoje obaveze na redovnoj nastavi i pripremama i ne smije popustiti uspjehom.
* Učenike treba svojim postupcima na najbolji način predstavljati projekt i Školu.
* Učenik i njegovi roditelji trebaju na vrijeme obavijestiti razrednika ili koordinatora projekta o svim podacima i novostima važnima za sudjelovanje učenika u projektu.

„Rezervnim“ učenicima, koji zadovolje zadane kriterije, nagrada za uloženi trud bit će jednodnevni izlet u Velenje tijekom trajanja mobilnosti ili neka druga nagrada u slučaju nemogućnosti izvršenja navedenog puta.